
Ajka Város Önkormányzata Képviselő-testületének 21/2026. (VIII. 5.) önkormányzati rendelete

az önkormányzat 2026. évi költségvetéséről szóló 5/2026. (II.12.) önkormányzati rendelet módosításáról

[1] Ajka Város Önkormányzata Képviselő-testületének az önkormányzat 2026. évi költségvetéséről szóló 5/2026.(II.12.) önkormányzati rendelete módosításának célja az államháztartásról szóló 2011. évi CXCV. törvény 34. § (4) bekezdésében foglalt jogszabály alkotási lehetőség realizálása, a költségvetési rendeletnek december 31-ei hatállyal történő korrigálása, ennek keretében a központi támogatásokkal kapcsolatos adatok, az önkormányzat részére biztosított pótelőirányzatok és a képviselő-testület költségvetést érintő egyedi döntéseinek a rendeletbe történő beépítése.

[2] Ajka város Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésében f) pontjában meghatározott feladatkörében eljárva a következőt rendeli el:

1. §

Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 2. §-a helyébe a következő rendelkezés lép:

„2. §

(1) Ajka Város Önkormányzatának Képviselő-testülete az önkormányzat 2026. évi

a)
a költségvetés

aa)
bevételi főösszegét 14.188.461.480 forintban

ab)
kiadási főösszegét 13.531.192.960 forintban

ac)
a többletet 657.268.520 forintban

b)
finanszírozási előirányzat

ba)
bevételi összegét 5.171.535.249 forintban,

bb)
kiadási összegét 5.828.803.769 forintban,

c)
a költségvetés

ca)
bevételi főösszegét 19.359.996.729 forintban,
cb)
kiadási főösszegét 19.359.996.729 forintban,

a 2. melléklet szerinti bevétel-kiadás mérlegegyezőségével állapítja meg, és a 2/A. mellékletben bemutatott pénzügyi mérleg szerint hagyja jóvá.

(2) Az önkormányzat 2026. évi költségvetési előirányzatainak kiadási és bevételi főösszegnek címek, alcímek, jogcím – csoportok, jogcímek szerinti részletezését a rendelet 3. - 4. mellékletei tartalmazzák.

(3) A képviselő-testület az önkormányzat 2026. évi költségvetésének kiadási főösszegén belül:

1.
A költségvetési kiadási előirányzatok összegét
a)
személyi jellegű kiadások 4.051.305.402 forintban,
b)
a szociális hozzájárulási adó 585.572.671 forintban,
c)
a dologi jellegű kiadások 3.842.805.746 forintban,
d)
az ellátottak pénzbeli juttatásai 10.250.000 forintban,
e)
egyéb működési célú kiadások 3.523.961.074 forintban
2.
A felhalmozási célú kiadások összegét
a)
beruházási kiadások 579.119.048 forintban,
b)
felújítási kiadások 124.152.965 forintban,
c)
egyéb felhalmozási célú kiadásokat 705.081.539 forintban,
3.
Finanszírozási műveletek kiadási előirányzatát
a)
működési kiadás (folyószámla hiteltörlesztés) 5.000.000.000 forintban,
b)
felhalmozási kiadás (hiteltörlesztés) 715.727.058 forintban
c)
államháztartáson belüli megelőlegezés visszafizetés 113.076.711 forintban a költségvetési kiadások tekintetében a 4. – 5. 5/A. mellékletekben részletezettek szerint, a felhalmozási kiadások tekintetében a 6 - 6/A., mellékletben megjelölt feladatokkal és előirányzatokkal állapítja meg.”

2. §

Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 3. § (1) bekezdése helyébe a következő rendelkezés lép:

„(1) A képviselő-testület 2026. évben a likviditási feladatok kezelésére 950.000.000 forint önkormányzati folyószámla-hitelt vesz fel, melynek törlesztésére a kapcsolódó hitel és kamata megfizetésére a képviselő-testület kötelezettséget vállalt.”

3. §

Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 4. § (1) bekezdése helyébe a következő rendelkezés lép:

„(1) A képviselő-testület a 2026. évi költségvetésében 0 forint működési általános tartalékot, 108.944.515 forint működési cél és 0 forint felhalmozási céltartalékot állapít meg. A céltartalék feladatonkénti részletezését a költségvetési rendelet 7.sz. melléklete tartalmazza.”

4. §

(1) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 2. melléklete helyébe az 1. melléklet lép.

(2) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 3. melléklete helyébe a 2. melléklet lép.

(3) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 4. melléklete helyébe a 3. melléklet lép.

(4) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 5. melléklete helyébe a 4. melléklet lép.

(5) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 6. melléklete helyébe az 5. melléklet lép.

(6) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 7. melléklete helyébe a 6. melléklet lép.

(7) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 11. melléklete helyébe a 7. melléklet lép.

(8) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 12. melléklete helyébe a 8. melléklet lép.

(9) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 15. melléklete helyébe a 9. melléklet lép.

(10) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 17. melléklete helyébe a 10. melléklet lép.

(11) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 19. melléklete helyébe a 11. melléklet lép.

5. §

Ez a rendelet 2026. augusztus 6-án lép hatályba.

A j k a, 2026. július 27.

Kihirdetés napja: 2026. augusztus 5. 


     Schwartz Béla
        Dr. Jáger László



   polgármester



                 címzetesfőjegyző 

Részletes indokolás

Az 1–5. §-hoz és az 1–11. melléklethez 

Az államháztartásról szóló 2011. évi CXCV. törvény 34. § (4) bekezdése lehetővé teszi, hogy a képviselő-testület legkésőbb a költségvetési beszámoló határidejéig, december 31-ei hatállyal módosítsa költségvetési rendeletét.

Az előterjesztéshez csatolt javaslatban, költségvetési rendeletben a költségvetés főösszege 19.359.996.729,-Ft-ra változik, az eredeti költségvetési rendelethez képest a növekedés 63.688.465,-Ft.
Az előterjesztés készítésének lezárása 2026. július 27-én történt.
Ezen rendeletmódosítási javaslatban feldolgoztuk:

Sajáthatáskörű előirányzatok módosítását:
Az államháztartásról szóló törvény végrehajtásáról szóló 368/2011. (XII.31.) Korm. rendelet 43/A. § (3) bekezdésében foglaltak szerint a helyi önkormányzat költségvetési kiadásai kiemelt előirányzatain belül a rovatok közötti átcsoportosításra az elemi költségvetés jóváhagyására jogosult.

A jogszabályban foglaltak szerint eljárva:

· a 3/30-42/2026., 3/30-43/2026 határozatokban az intézményekben az eszközök elavulása, használhatatlanná válása és javításuk gazdaságtalansága miatt történt előirányzat átcsoportosítás a beruházási kiadások közé a 2026. évi költségvetésről szóló 5/2026.(II.12.) önkormányzati rendelet 7.§. (2) bekezdése alapján;
· 3/30-37/2026. határozat az Otthontámogatásról szóló 361/2025.(XI.25.) Kormányrendelet alapján a Közös Önkormányzati Hivatalban foglalkoztatottak számára nyújtott támogatás;
· a 3/30-38/2026. határozatban a Nagy László Városi Művelődési Központ és Könyvtár vállalkozásoktól a Városi Majális rendezvényének kiadásra 1.660.000 forint, a Pünkösdi Ízvarázs rendezvényének megvalósítására pedig 980.000 forint támogatásban részesült. A Nyugdíjas Klubok és Idősek „Életet az Éveknek” Országos Szövetsége által 635.000 forint pályázati támogatást kapott szabadtéri rendezvényekhez kerti garnitúrák beszerzésére;
· a 3/30-43/2026. határozatban a Nagy László Városi Művelődési Központ és Könyvtár vállalkozásoktól a Városi Gyermeknap rendezvényének kiadásra 140.000 forint támogatásban részesült;
· a 3/30-39/2026. határozatban az Ajkai Közös Önkormányzati Hivatal választási kiadásainak tényleges támogatási összeg alapján történő felosztása;
· a 3/30-34/2026. határozatban az Ajka Városi Óvoda a TESCO-Global Zrt által meghirdetett „Start a jövőért” elnevezésű program keretében 500.000,-Ft támogatást nyert, melyet az intézmény működési és beruházási kiadásaira kíván fordítani.
A módosítás tartalmazza még a folyamatosan érkező központi támogatásokat és ezekhez kapcsolódó MÁK információkat, az önkormányzat részére biztosított pótelőirányzatokat és a képviselő-testületnek a költségvetést érintő egyedi döntéseit, valamint az intézmények előirányzat módosítási kérelmeit.

Bevételek

Önkormányzatok működési támogatásai:
Az önkormányzatoknál maradó feladatok nagyobb részét továbbra is a klasszikus értelemben vett önkormányzati feladatok (igazgatási feladatok, településüzemeltetés, közvilágítás, köztemető és közutak fenntartása) teszik ki. 2021-ben megszűnt a beszámítás rendszere, helyette a szolidaritási hozzájárulás általános érvénnyel szolgálja a jövedelmi különbségek mérséklését. Így a helyi közügyek ellátására a központi költségvetés 831.594 eFt támogatást biztosít, ugyanakkor számításaink szerint -államkincstár még nem közölte az adatot - mintegy 904.530 eFt elvonásra kerül szolidaritási hozzájárulás jogcímen, ami az előző évhez képest 788 eFt-tal alacsonyabb. (11. melléklet)
Az államháztartásról szóló törvény végrehajtásáról szóló 368/2011. (XII.31.) Korm. rendelet 107. §-a valamint a Magyarország 2026. évi központi költségvetéséről szóló 2024. évi XC. törvény módosításáról szóló törvényjavaslat értelmében, az önkormányzat által 2026. májusi felmérést követően a  2026. évi megalapozó adatok módosítására, az egymás közötti, illetve az önkormányzati körön kívüli szervezetnek történő feladat,- illetve intézmény átadás-átvétellel kapcsolatos felmérés adatai alapján az önkormányzat 2026. évi előirányzatait az alábbiak szerint változtak:
Eredeti előirányzat szolid. hozzájárulással módosított összege:
2.136.778.116,-Ft

Pedagógusok átlagbéralapú támogatása
2.480.000,-Ft

Óvodaműködtetés támogatás
-810.158,-Ft

Alapfokú végzettségű pedagógusok támogatása
1.993.000,-Ft

Alapfokú végzettségű mesterpedagógus kat. sorolt pedagógusok támogatása
104.000,-Ft

Nemzetiségi pótlék
21.000,-Ft

Szociális étkeztetés
1.984.500,-Ft

Időskorúak nappali intézményi ellátása
-808.600,-Ft

Fogyatékos és demens személyek nappali intézményi ellátása
-1.080.000,-Ft

Gyermekek gondozásával kapcsolatos felsőfokú dolgozók támogatása
9.241.600,-Ft

Gyermekétkeztetés szempontjából elismert dolgozók támogatása
-19.637.400,-Ft

Bölcsődei üzemeltetési támogatás
6.205.600,-Ft

Gyermekek átmeneti gondozásával foglalk. elismert dolgozok támogatása
-8.675.000,-Ft

Intézmény üzemeltetési támogatás
3.596.590,-Ft

Szociális gyermekétkeztetésben dolgozók bértámogatása
7.084.000,-Ft

Gyermekétkeztetés üzemeltetési támogatás
1.487.963,-Ft

Szünidei étkeztetés támogatása
-24.000,-Ft

Összesen
3.163.095,-Ft

2026. évi kiegészítő támogatás
4.671.482,-Ft 

Évközi változás május (lemondás)
-31.035.158,-Ft

Évközi változás május (pótigény)
34.198.253,-Ft

Összesen:
2.144.612.693 Ft

Egészségügyi kiegészítő pótlék

A bölcsődében, mini bölcsődében foglalkoztatott, középfokú végzettséggel rendelkező kisgyermeknevelőt megillető bölcsődei pótlék szociális hozzájárulási adóval növelt bruttó összege címén Ajka város Önkormányzata részére 2026. június-július hónapokban 82.574 forint érkezett, az érintett intézmény eredeti költségvetése tartalmazza az előirányzatot.
Szociális ágazat összevont pótlék

Szociális ágazatban dolgozók részére a 2026. évben kifizetésre kerülő szociális ágazati összevont pótlékhoz nyújtandó támogatás címén Ajka város Önkormányzata részére június-július hónapokban 13.306.656 forint érkezett, az érintett intézmények eredeti költségvetése tartalmazza az előirányzatot.

Kiegészítő szociális pótlék

A kiegészítő szociális pótlék kifizetéséhez kapcsolódó támogatásról, valamint egyes gondoskodáspolitikai tárgyú kormányrendeletek módosításáról szóló 427/2025.(XII.23.) Kormány rendelet alapján a szociális ágazatban dolgozók 2026. évi béremeléséhez kapcsolódóan május-június hóig 7.374.459 forintot kaptunk.
Visszatérítendő támogatások, kölcsönök visszatérülései

Ajka Város Német Nemzetiségi Önkormányzata 2026. szeptember 1. napjától átveszi a Regenbogen Német Nemzetiségi Óvoda és Művelődési Ház fenntartását, működtetését. Az intézmény állami támogatásai 2026. augusztus hónapban igénylésre kerülnek, de lekorábban 2026. november hónapban kerülnek utalásra. A nemzetiségi önkormányzat pénzügyi finanszírozásai nem teszik lehetővé az intézmény előre történő finanszírozását. Ajka Város Önkormányzata kölcsön szerződés keretében biztosítja a működési költségekre jutó fedezetet, mely a tárgyéven belül visszatérítésre kerül.

Egyéb működési támogatások:

Az Otthontámogatásról szóló 361/2025.(XI.25.) Kormányrendelet alapján az előző költségvetési rendelt módosítása óta 6,4 millió forint támogatást kapott az önkormányzat 5 főre. Ezen időszak során a visszafizetés összege: 1.280.000 forint, valamint a várható visszafizetés összege: 640.004 forint.
Ajka Város Önkormányzata és a Veszprém Megyei Kormányhivatal Ajkai Járási Hivatala között kötött 21901/05/00961 ügyszámú hatósági szerződés alapján, a „Nyári diákmunka 2026.” munkaerőpiaci program támogatására 1.894.700 forint pályázati támogatásban részesült, melyhez 246.310,-Ft önrész társult (átcsoportosítás a működési tartalékból történt). A pályázat 2026. július 8. – július 31 időszakra vonatkozik 10 fő diák foglalkoztatásának támogatásával. A lebonyolításánál felmerülő kiadások alapján 1.894.700,-Ft-tal a személyi juttatásokat, az önrésszel pedig a munkaadókat terhelő járulékokat emeltük meg a 041236 Nyári diákmunka – országos közfoglalkoztatási program, kormányzati funkción.
Kiadások

Szociális Szolgáltató és Gondozási Központ

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:
Az intézmény a költségvetés tervezése során a korábbi év irányvonalait vette alapul, illetve a rendelkezésre álló információk alapján történt a tervezés. Az elmúlt időszak tényleges adatait figyelembe véve szükségessé vált az előirányzatok korrigálása, ezért kéri, hogy az intézmény személyi juttatásainak előirányzatából 32.000.000,- Ft-ot és a munkáltatót terhelők adók, járulékok előirányzatából 4.160.000,- Ft-ot a dologi kiadások vásárolt élelmezés sorára átcsoportosítani engedélyezzen.

Ajkai Család- és Gyermekjóléti Központ

Versenyképes Járás Program – Ajka CSSK Gépjármű térségi feladatokra konzorciumi pályázat alapján a tagok (Ajka, Halimba, Öcs) az Ajkai Család- és Gyermekjóléti Központ szolgáltatásait kívánják fejleszteni gépjármű vásárlásával.
A projekt keretében elnyert összegből 6.990.000 forintot az Önkormányzat a közreműködői megállapodás alapján az Ajkai Család- és Gyermekjóléti Központ részére intézményfinanszírozásként biztosít a beruházás saját hatáskörben történő felhasználására.
Az intézmények további előirányzat átcsoportosításai az egyedi határozatok alapján történtek, valamint beépítésre kerültek a 2025. évi zárszámadásról szóló 17/2026. (V.28.) rendeletben elfogadott intézményi költségvetési maradványok összegei.

Önkormányzati kiadások

Működési célú támogatások:

Ajka Város Német Nemzetiségi Önkormányzata részére 2026. szeptember 1. napjától a Regenbogen Német Nemzetiségi Óvoda és Művelődési Ház átmeneti finanszírozására biztosított kölcsön.
A Modern Ajka program pályázatban a településrészekre a civil szervezetek és az önkormányzat segítségével megvalósuló fejlesztési támogatások átcsoportosítása a megvalósulás helye szerint. 

A Főnix Leánya Kft. üzemeltetési feladatainak finanszírozására a tárgyév folyamán 1,9 millió forint előirányzat növekedéssel kell számolni.
A Sportváros Nonprofit Kft. beruházásainak finanszírozásánál 2.755.212 forint működési kiadásként jelentkezik.
6. melléklet

A beruházási, felújítási és egyéb felhalmozási célú kiadások tételes, feladatonkénti részletezését a melléklet tartalmazza.

Karbantartási előirányzatok

Az 5/2026. (II.12.) önkormányzati rendelet 13. § (3) bekezdése alapján 2026. évi jóváhagyott karbantartási előirányzatokat az 5. és az 5/A. mellékletben részletezzük.

Finanszírozási előirányzatok 

Likvidhitel 15 és 19. melléklet

Ajka város Önkormányzatának 65/2026.(V.14.) Kt. határozata alapján átmeneti likviditása biztosítása céljából 2026. január 1. napjától 2026. december 31. napjáig a MBH Bank Nyrt-től felvett 800.000.000 Ft összegű, naptári éven belüli lejáratú folyószámla hitelkeretére vonatkozó kölcsön összegét 2026. június 1-jétől 150.000.000 Ft-tal megemeli 950.000.000 Ft összegre.
A költségvetés és zárszámadás előterjesztéséhez kapcsolódó mérlegek tartalmának és mellékleteinek meghatározásánál a 2., 2/A., 3., 4., 5., 5/A., 6., 6/A., 7., 11., 12., 15., 17., 19. mellékletek kerültek módosításra és kiegészítésre.
Ajka, 2026. július 27. 

Dr. Jáger László 

